stanford-oval/wikipedia huggingface dataset:
אי הנחשים
היסטוריה

האי הוזכר לראשונה בכתבים יוונים מהמאה ה-7 לפני הספירה, בהם הוא נקרא "האי הלבן" (ביוונית: Λευκή). האי היה לנקודת עגינה של ספינות סוחר שנעו בין יוון לבין המושבות היווניות בחופיו הצפוניים של הים השחור. היוונים בנו על האי מקדש לאכילס. שרידי המקדש התגלו באקראי בשנת 1823, אך לא נשתמרו עד היום. בשנת 1843 השתמשו בהם לבניית מגדלור באי. האי עבר לשליטת האימפריה הרומית במאה ה-1 לפני הספירה. לאחר חלוקת האימפריה הרומית היה האי חלק מביזנטיון. עם נפילת האימפריה הביזנטית במאה ה-15 עבר האי לשליטה האימפריה העות'מאנית.
לאחר תבוסת הטורקים במלחמה העות'מאנית-רוסית (1828–1829) עבר האי לשליטת האימפריה הרוסית, אם כי לא לזמן רב. בשנת 1856, לאחר הפסדה של רוסיה במלחמת קרים, הועבר האי לידי רומניה. בתקופת השלטון הרומני שימש האי כבית סוהר לחיילי צבא רומניה.
באפריל 1944, במהלך מלחמת העולם השנייה, הונחת על האי כוח קטן של חיילי הצבא האדום. חיל המצב הרומני של האי נכנע מיד ללא קרב. השליטה הסובייטית באי עוגנה בחוזה שנחתם בין רומניה לברית המועצות ב-23 במאי 1948. בתקופת ברית המועצות היה האי שטח צבאי סגור. על האי הוצב מכ"ם של יחידת נ"מ ובסיס קטן של משמר הגבול.
לאחר התפרקות ברית המועצות הפך האי חלק מאוקראינה העצמאית שהציגה בו חיל משמר גבול.
ב-24 בפברואר 2022, ביום הראשון של הפלישה הרוסית לאוקראינה, נכבש האי על ידי רוסיה. הקרב הסתיים תוך דקות לאחר שספינות מלחמה רוסיות השמידו את כל התשתית הצבאית על האי ולקחו בשבי הרוסי 13 שומרי גבול אוקראינים שאוקראינה טענה בתחילה שסירבו להיכנע ונהרגו. הרוסים נסוגו ב-30 ביוני 2022.
הערות שוליים

↑  "Ukrainian Navy confirms Snake Island soldiers are alive, POWs". jpost.com. The Jerusalem Post. 28 בפברואר 2022. ארכיון מ-28 בפברואר 2022. נבדק ב-28 בפברואר 2022. {{cite web}}:  (עזרה)
↑  פוטין משיב לביקורת של ג'ונסון: "הייתה זו אישה שפלשה לפוקלנד", באתר חדשות 13, 30 ביוני 2022
| --- | --- |
בקרת זהויות :  NLI: 987007291077505171  GND: 4815053-8  LCCN: sh00002393  VIAF: 243212446   WorldCat (עם VIAF): 243212446
איחוד המולדת

| --- | --- |
 מדינה:  ליטא 
 שם רשמי:  Tėvynės sąjunga-Lietuvos krikščionys demokratai 
 מנהיגים:  Gabrielius Landsbergis 
 תקופת הפעילות:  מאי 1993 – הווה (כ־31 שנים) 
 אידאולוגיות:  שמרנות ליברלית, דמוקרטיה נוצרית 
 מטה:  וילנה 
 מיקום במפה הפוליטית:  מרכז-ימין
 ארגונים בינלאומיים:  מפלגת העם האירופית, איחוד הדמוקרטיה הבין-לאומי 
 צבעים רשמיים:  כחול,ירוק
 נציגויות בפרלמנטים
 סיימאס:  35 / 141
 הפרלמנט האירופי:  3 / 11
 
 tsajunga.lt
 
איחוד המולדת - דמוקרטים נוצרים ליטאים (בליטאית: Tėvynės sąjunga – Lietuvos krikščionys demokratai או TS-LKD, באנגלית: Homeland Union Lithuanian Christian Democrats) היא מפלגת מרכז-ימין בליטא. למפלגה 35 מתוך 141 המושבים בסיימאס ושלושה מושבים בפרלמנט האירופי .
איחוד המולדת היא מפלגת המרכז-ימין העיקרית בליטא עם מאפיינים ליברל-שמרניים ונוצרים-דמוקרטיים עיקריים. בנוסף המפלגה נחשבת עם אוריינטציה לאומית וליברליזם כלכלי.
מנהיג המפלגה הוא גבריאליוס לנדסברגיס, שהחליף את אנדריוס קוביליוס בשנת 2014. המפלגה חברה במפלגת העם האירופית (EPP) ובאיחוד הדמוקרטי הבינלאומי (IDU).
היסטוריה

פרק זה לוקה בחסר. אנא תרמו לוויקיפדיה ו.
המפלגה נוסדה בשנת 1993 על ידי קבוצה מתוך "תנועת הרפורמה של ליטא" בהובלת ויטאוטס לנדסברגיס, אשר הוביל את ליטא לעצמאות. בבחירות של 1996, גרפה המפלגה 40% מהקולות אולם ב-2000 ירדה ל-8.6% בלבד.
לאחר קבלת ליטא לאיחוד האירופי בשנת 2004, היא זכתה במושבים בפרלמנט האירופי. בבחירות של 2004 המפלגה זכתה ב-14.6% מהקולות וקיבלה 25 מושבים.
ביוני 2011 הכריז "האיחוד הליטאי הלאומני" על פרישה מהמפלגה.
בבחירות של 2012 צנחה המפלגה והוצאה מהממשלה.
נבחרת גבון בכדורסל

| --- | --- |
גבון
 מידע כללי
 התאחדות:  התאחדות הכדורסל של גבון
 הצטרפות:  1965
 השתייכות:  פיב"א אפריקה
 דירוג פיב"א (26 בנובמבר 2024):  136       ‎-1‏
  - ניקוד פיב"א:  55.6
 
 אליפות אפריקה בכדורסל
 הופעות:  3 (הראשונה ב-1993)
 ההישג הטוב:  מקום שמיני (2015)
 
נבחרת גבון בכדורסל היא נבחרת הכדורסל הלאומית של גבון. הדירוג הנוכחי של נבחרת גבון ברשימת הדירוג של פיב"א לנבחרות גברים, הוא המקום ה-136 בעולם, נכון ל-26 בנובמבר 2024, ירידה של מקום אחד לעומת דירוג קודם.
נבחרת גבון השתתפה שלוש פעמים באליפות אפריקה בכדורסל. מיקום השיא שלה היה באליפות שנערכה ב-2015, בה סיימה במקום השמיני. 

נבחרת גבון מעולם לא העפילה למשחקים האולימפיים או לאליפות העולם בכדורסל.
השחקן הבולט בתולדות הנבחרת הוא סטפון לאזמה, ששיחק בעברו תקופה קצרה ב-NBA.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
מרוקו 1968: לא השתתפה
מצרים 1970: לא השתתפה
סנגל 1972: לא השתתפה
הרפובליקה המרכז אפריקאית 1974: לא השתתפה
מצרים 1975: לא השתתפה
סנגל 1978: לא השתתפה
מרוקו 1980: לא השתתפה
סומליה 1981: לא השתתפה
מצרים 1983: לא השתתפה
חוף השנהב 1985: לא השתתפה
תוניסיה 1987: לא השתתפה
אנגולה 1989: לא השתתפה
מצרים 1992: לא השתתפה
| קניה 1993 | מקום תשיעי | 4 | 0 | 4 |
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
| אלג'יריה 2005 | מקום תשיעי | 7 | 3 | 4 |
אנגולה 2007: לא השתתפה
לוב 2009: לא השתתפה
מדגסקר 2011: לא השתתפה
חוף השנהב 2013: לא השתתפה
| תוניסיה 2015 | מקום שמיני | 7 | 1 | 6 |
תוניסיה סנגל 2017: לא העפילה
רואנדה 2021: לא העפילה
אנגולה 2025: לא העפילה
| סך הכל | 3 הופעות | 18 | 4 | 14 |
הערות שוליים

↑  דירוג לנבחרות לאומיות גברים באתר פיב"א
איוואן רגן

| --- | --- |

 לידה:  9 בדצמבר 1868 Gorenja Vas, סלובניה 
 פטירה:  27 ביולי 1947 (בגיל 78) וינה, אוסטריה 
 ענף מדעי:  פיזיולוגיה, ביואקוסטיקה 
 מקום מגורים:  סלובניה 
 מקום לימודים:  אוניברסיטת וינה 
 
איוואן (ג'נס) רֶגֶן (באנגלית: Ivan Regen; ידוע גם בשם: יוהאן רֶגֶן; 9 בדצמבר 1868 – 27 ביולי 1947) היה ביולוג שהיה ידוע בשל מחקריו בתחום הביואקוסטיקה.
ביוגרפיה

רגן נולד בליישה, אוסטרו-הונגריה (היום חלק מסלובניה) והתעניין בקולות חרקים עוד בילדותו. משפחתו לא יכלה להרשות לעצמה לשלם על לימודיו, לכן הוא למד תחילה בסמינר לכמרים שעבורו הוא קיבל מלגה ובמרוצת הזמן הצליח לשלם שכר לימוד בווינה. בווינה רגן למד ידיעת הטבע באוניברסיטת וינה, תחת הדרכתם של קרל גרובן, זיגמונד אקסנר וקרל פרידריך וילהלם קלאוס. הוא קיבל את הדוקטורט שלו ב-1897 והחל לעבוד בתור פרופסור בגימנסיה, קודם בווינה ואחר כך במוראביה. לבסוף הוא חזר, בהמלצתו של אקסנר, לגימנסיה בווינה, ועבד בה עד פרישתו בשנת 1918.
הוא החל את מחקרו בפיזיולוגיה והפך להיות מהמדענים הסלובניים הראשונים העובדים מחוץ לארצם לאחר מלחמת העולם הראשונה. לאחר שערך מספר תצפיות על חרגוליים וצרצריים, הוא הוכיח כי חרקים מגיבים לגירויים אקוסטיים של בני אדם אחרים. עבור תרומותו הרבה לתחום, רגן נחשב לאבי הביואקוסטיקה המודרנית. רגן גם למד תופעות פיזיולוגיות אחרות בחרקים כגון נשימה, תרדמת חורף, התפתחות פיגמנט ביולוגי בתנאים שונים והתנשלות.
מיזמו הגדול ביותר של ריגן היה מה שנקרא "מעבדה גיאוביולוגית", מעין טרריום (מכל שקוף וסגור לגידול חיות יבשה קטנות או לגידול צמחים מיוחדים) גדול שבו למד את תחום הפנוטקסיס - תחום החוקר משיכת חרקים לעבר קול.
הוא היה מדען פרטי מאז 1911, אך שמר על קשר עם סלובניה, תמך בכמה חברות מקומיות ובמוסדות תרבות, ויצר טרמינולוגיה בשפה הסלובנית עבור שדות המחקר שבהם התמחה. ב-1921 הוא דחה הזמנה להיות פרופסור באוניברסיטת לובליאנה. בשנת 1940 הוא הפך לחבר האקדמיה הסלובנית למדעים ולאמנויות והיה גם חבר כבוד של החברה הסלובנית להיסטוריה הטבעית.
הערות שוליים

1 2  ביואקוסטיקה - שדה המחקר החוקר את מערכות התקשורת האקוסטיות של מינים לא אנושיים.
↑  "Regen, Janez, akademik (1868–1947)".
1 2 3  Zarnik, Boris (1929). "Život i rad Ivana Regena".
1 2  Primožič, Marjetka (2001).
| --- | --- |
בקרת זהויות :  GND: 117521302  ISNI: 0000 0003 8457 3326  VIAF: 276710869   WorldCat (עם VIAF): 276710869
איגנץ פרנטישק פלאצר

| --- | --- |

 לידה:  16 ביולי 1717 פלזן, ממלכת הבסבורג 
 פטירה:  27 בספטמבר 1787 (בגיל 70) פראג 
 מקום קבורה:  Malostranský hřbitov 
 תחום יצירה:  פיסול, גילוף בעץ 
 זרם באמנות:  בארוק 
 צאצאים:  Josef Platzer 
 
איגנץ פרנטישק פלאצר (בגרמנית: Ignaz Franz Platzer;‏ 1717, פלזן – 1787, פראג) היה פסל צ'כי אוסטרי של תקופת הבארוק המאוחר.
ביוגרפיה

פלאצר נולד למשפחת הגלפים של יאן בנדיקט פלאצר במערב בוהמיה, למד באקדמיה הווינאית בסטודיו של ג'ורג' רפאל דונר.
בשנת 1744 פלאצר כבר היה מבוסס בפראג שם הקים בית מלאכה גדול לפיסול. בהזמנתה של מריה תרזה יצר שלושה פסלים עבור גן הפסלים של ארמון שנברון. ומונה לפסל החצר.
לאחר מותו בית המלאכה עבר לבנו איגנץ מיכל אשר מכונה גם בשם איגנץ השני, ובהמשך עבר לדור הבא ופעל עד לשנת 1907.
גלריה

פסלי היאבקות הטיטאנים בשער הראשי של מצודת פראג
פרט מתוך מונומנט לזכרו של יאן מנפומוק בקתדרלת ויטוס הקדוש
דמויות אטלס בשער ארמון ברחוב סלטנה בפראג
מרקוריוס בגן הפסלים של ארמון שנברון
לוקיוס יוניוס ברוטוס מחזיק בידו האחת את גופת לוקרטיה ובידו השנייה מחזיק בסכין שהוציא מליבה בגן הפסלים של ארמון שנברון
הרקולס בגן הפסלים של ארמון שנברון
אלגואסס

אלגואסס (בספרדית: Alguazas) היא עיירה הנמצאת בספרד וממוקמת בקהילה האוטונומית והפרובינציה מורסיה. הרשות המקומית מונה כ-9,600 תושבים (נכון ל-2016) ושטחה 23.74 קמ"ר.
נקודת ציון חשובה של העיר היא מנזר אונופריוס שנבנה בתחילת המאה ה-16 ופועל מאז.
נבחרת רואנדה בכדורסל

| --- | --- |
רואנדה
 מידע כללי
 הצטרפות:  1977
 השתייכות:  פיב"א אפריקה
 דירוג פיב"א (26 בנובמבר 2024):  90       ‎+2‏
  - ניקוד פיב"א:  105.8
 
 אליפות אפריקה בכדורסל
 הופעות:  6 (הראשונה ב-2007)
 ההישג הטוב:  מקום תשיעי (2009)
 
נבחרת רואנדה בכדורסל היא נבחרת הכדורסל הלאומית של רואנדה. הדירוג הנוכחי של נבחרת רואנדה ברשימת הדירוג של פיב"א לנבחרות גברים, הוא המקום ה-90 בעולם, נכון ל-26 בנובמבר 2024, עלייה של 2 מקומות לעומת דירוג קודם.
נבחרת רואנדה השתתפה שש פעמים באליפות אפריקה בכדורסל והישג השיא שלה הוא המקום התשיעי, בו סיימה בשנת 2009.
נבחרת רואנדה מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
סנגל 1978: לא השתתפה
מרוקו 1980: לא השתתפה
סומליה 1981: לא השתתפה
מצרים 1983: לא השתתפה
חוף השנהב 1985: לא השתתפה
תוניסיה 1987: לא השתתפה
אנגולה 1989: לא השתתפה
מצרים 1992: לא השתתפה
קניה 1993: לא השתתפה
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
אלג'יריה 2005: לא השתתפה
| אנגולה 2007 | מקום 12 | 6 | 1 | 5 |
| לוב 2009 | מקום תשיעי | 8 | 5 | 3 |
| מדגסקר 2011 | מקום 12 | 5 | 1 | 4 |
| חוף השנהב 2013 | מקום עשירי | 5 | 1 | 4 |
תוניסיה 2015: לא העפילה
| תוניסיה סנגל 2017 | מקום עשירי | 3 | 1 | 2 |
| רואנדה 2021 | מקום עשירי | 4 | 2 | 2 |
| אנגולה 2025 | העפילה |  |  |  |
| סך הכל | 6 הופעות | 31 | 11 | 20 |
הערות שוליים

↑  דירוג לנבחרות לאומיות גברים באתר פיב"א
אחוז לאמנות

אחוז לאמנות הוא מונח המתייחס לתוכנית שבה אגרה - אחוז מסוים מעלות הפרויקט, מוטל על פרויקטי פיתוח בקנה מידה גדול על מנת לממן ולהתקין אמנות ציבורית. פרטי תוכניות אלו משתנים במקומות שונים בעולם. אחוזים עבור תוכניות אמנות משמשים למימון אמנות ציבורית כאשר אין מימון כלשהו, פרטי או מיוחד של אמנות ציבורית. תוכניות דומות, כמו אמנות במקומות ציבוריים, מנסות להשיג מטרות דומות על ידי דרישה כי אמנות ציבורית תהיה חלק מפרויקט, אך לעיתים קרובות הן מאפשרות למפתחים לשלם אגרות במקום לקרן אמנות ציבורית כחלופה.
היסטוריה > אירופה

בפינלנד, רעיון האחוז לאמנות מוצג לראשונה באופן רשמי כמדיניות ממשלתית בקשר לבניית בניין הפרלמנט הפיני בתחילת שנות ה-30 של המאה ה-20, אך הרעיון יושם רק ב-1939. בשנת 1956 הרחיבה הממשלה את העיקרון לכל סוגיית המבנים הציבוריים, ובמהלך שנות ה-60 גם עיריות בודדות בפינלנד הכינו תוכניות פרטיות משלהן. בשנת 1981 המליץ איגוד הרשויות המקומיות והאזוריות בפינלנד כי כדאי להרחיב את הרעיון לכל ההיבטים של הסביבה העירונית והציבורית. בשנת 1991 הפכה עיריית הלסינקי לעיר הראשונה שאימצה את המדיניות עבור כל פרויקטי הבנייה, מה שהוביל לצמיחה עצומה באמנות עירונית, אפילו בתוך אזורי פרברים. בשנת 2015 מימן משרד החינוך והתרבות הפיני מדריך זמין לנותני החסות של יצירות אמנות ציבוריות תחת הכותרת "The Handbook of the Percent For Art Principle in Finland", שמתפרסם גם באנגלית.
מאז 1951, בצרפת החלו להקצות אחוז אחד מעלות כל העבודות הציבוריות להזמנת יצירת אמנות ציבורית.
באירלנד ההקצאה עומדת על אחוז אחד מהעלות של כל העבודות הציבוריות להזמנת יצירת אמנות ציבורית. התוכנית הוצגה ב-1978, והורחבה לכל משרדי הממשלה ב-1997.   אחוז לאמנות מקודם גם עבור פרויקטי בנייה פרטיים וציבוריים ותשתיות בצפון אירלנד .
היסטוריה > ארצות הברית

מ-1934 עד 1943, המדור לציור ופיסול במחלקת האוצר של ארצות הברית עקב אחר מדיניות שדרשה ליישם אחוז אחד מעלות הבניינים הפדרליים כלפי אמנות וקישוט. ב-1959 אימצה פילדלפיה את הפקודה העירונית הראשונה שכזו בארצות הברית. תחומי שיפוט אחרים ומדינות נוספות פעלו בעקבות פעולה זו של פילדלפיה, כולל בולטימור - מרילנד ב-1964, סן פרנסיסקו שבקליפורניה, והוואי ב-1967, וסיאטל בוושינגטון ב-1973.
למעלה ממחצית מהמדינות בארצות הברית מקיימות כעת תוכניות מסוימות של אחוז לאמנות. ברמה הפדרלית, מאז 1963 מנהל השירותים הכלליים מקיים את תוכנית האמנות באדריכלות, שמקצה חצי אחוז (0.5%) מעלות הבנייה (ציבורית) לפרויקטים של אמנות ציבורית.
הערות שוליים

↑  "The Handbook of the Percent For Art Principle in Finland" (PDF). נבדק ב-26 במרץ 2018. {{cite web}}:  (עזרה)
↑  "Per Cent for Art Scheme". publicart.ie. נבדק ב-19 בספטמבר 2017. {{cite web}}:  (עזרה)
↑  "PUBLIC ART: PER CENT FOR ART SCHEME GENERAL NATIONAL GUIDELINES" (PDF). publicart.ie. 2004. אורכב מ-המקור (PDF) ב-28 באוקטובר 2017. נבדק ב-19 בספטמבר 2017. {{cite web}}:  (עזרה)
↑  Department of Finance (Northern Ireland), Procurement Guidance Note PGN 01/17 (as amended), Art in Government Construction Projects, p. 9, reissued 4 April 2019, archived on 23 January 2022, accessed 12 March 2023
↑  Lloyd M. Abernethy (1988). Benton Spruance, the Artist and the Man. Associated University Presses. pp. 118–119. ISBN 978-0-87982-517-1.
↑  Alan J. Stein, "Seattle's 1 Percent for Art Program", HistoryLink, October 18, 2013.
↑  Tom Finkelpearl; Vito Acconci (בינואר 2001). Dialogues in Public Art. MIT Press. pp. 20–21 & passim. ISBN 978-0-262-56148-8. {{cite book}}:  (עזרה)
↑  Roger L. Kemp (29 באוקטובר 2004). Cities and the Arts: A Handbook for Renewal. McFarland. pp. 13–15. ISBN 978-0-7864-2007-0. {{cite book}}:  (עזרה)
↑  "State Percent for Art Programs", National Association of State Arts Agencies (accessed 2015-07-03).
↑  "Art in Architecture Program", General Services Administration (accessed 2015-07-03).
| --- | --- |
בקרת זהויות :  GND: 4114334-6
איגנץ פישהוף

| --- | --- |
אין תמונה חופשית
 לידה:  7 בספטמבר 1814 אובודה, הונגריה 
 פטירה:  17 ביוני 1897 (בגיל 82) בודפשט, האימפריה האוסטרו-הונגרית 
 מדינה:  הונגריה 
 השכלה:  אוניברסיטת וינה (העשור של 1830) 
 
איגנץ וילמוש פישהוף (בהונגרית: Fischhof Ignác Vilmos; אובודה, 7 בספטמבר 1814 – בודפשט, 15 ביוני 1897) היה רופא יהודי-הונגרי.
ביוגרפיה

איגנץ פישהוף נולד במשפחה יהודית באובודה (בודה הישנה) בהונגריה כבנם של יוזף פישהוף, יליד אייבנשיץ (כיום איוואנצ'יצה שבחבל מוראביה) ושל רוזלי לבית לוי, ילידת בודה. הוא היה אחיו של אדולף פישהוף. איגנץ למד בפשט ובווינה וסיים את לימודיו באוניברסיטה וינה. בשנות ה-40 של המאה ה-19 הוא הפך לרופא ליד פריסניץ (Prießnitz הוא כפר ועירייה לשעבר במחוז Burgenlandkreis, בסקסוניה-אנהלט, גרמניה. מאז 1 בינואר 2010, היא חלק מהעיירה נאומבורג), בבית חולים ביסניק שבשלזיה (כיום חלק מצ'כיה) ולאחר מכן בווינה. בשנת 1856 חזר לפשט. במגרש משלו שקנה, סמוך לקפלת הרמינה, הקים ספא רפואי לטיפול במים קרים, שהוא ניהל בעצמו עד 1888. ובשנת 1892 המקום נרכש על ידי הממשלה ובמקום הוקם המכון לעיוורים. פישהוף היה אחד התועמלנים והמקדמים הראשונים של המים הרפואיים של הסליאץ' (סליאץ' היא עיירת ספא במחוז באנסקה ביסטריצה שנפת באנסקה ביסטריצה בסלובקיה).
עבודותיו

Szliács das Pyrmont Ungarns; wie es wirkt und wie es angewendet werden soll. Ein Leitfaden für practische Aerzte und alle Jene, die sich der ausgezeichneten Szliácser Heilquellen mit gutem Erfolge beidenen wollen. Auf Erfahrung gegründet. Pesth, 1847.
Bericht über das hydriatische verfahren in der Kaltwasserheilanstalt zu Lunkány und der hydropathischen Winterheilanstalt in Pest. Pesth. 1855.
לקריאה נוספת

שאנדור דרנאי: עבודות דוקטורט הונגריות ישנות 1772–1849. כרך א' 1998.
אנדראש גרגיי: לקסיקון של רופאים יהודים הונגרים מצטיינים. ב', מכבי, 2001.
פאל גוליאש: חייהם ויצירותיהם של סופרים הונגרים. איגוד הספרנים והארכיונאים ההונגרים, 1939-2002.
Szinnyei József: Magyar írók élete és munkái (חייהם ויצירותיהם של סופרים הונגרים)
איל ווילן

איל וּוילן (בצרפתית: Ille-et-Vilaine) הוא מחוז בחבל ברטאן בצרפת, הנקרא על שמו של הנהר וילן ושל איל, היובל שלו. עיר הבירה של המחוז היא רן.
המחוז הוא אחד מ-83 המחוזות המקוריים שנוצרו לאחר המהפכה הצרפתית ב-4 במרץ 1790.
פוליטיקה

עיר הבירה רן ופרבריה היו בסיס תמיכה הולך וגדל בסוציאליזם החל משנות ה-70 של המאה ה-20. מועצת המחוז מורכבת מ-53 נציגים. המפלגה הגדולה ביותר היא המפלגה הסוציאליסטית, עם כ-21 נציגים. מבין המפלגות בנוספות, ניתן למנות את הרפובליקנים (6 נציגים).
אוברסט

| --- | --- |
 
 מדינה:  גרמניה גרמניה
 צבא:  בונדסוור
 מערכת הדרגות:  דרגות הבונדסוור
 היררכיה:  קצינים
 בתוקף:  1956–הווה (כ־69 שנים)
 מקבילת צה"ל:  אלוף-משנה
 מקבילת הצבא:  אוברסט
 מקבילת חיל האוויר:  אוברסט
 מקבילת חיל הים:  קפיטן צור זה
 
אוברסט (בגרמנית: Oberst) היא דרגה צבאית בכמה מדינות הדוברות גרמנית, וכן במדינות סקנדינביה, והיא שוות ערך לקולונל. היא משמשת כיום בכוחות הקרקע ובחיל האוויר של אוסטריה, גרמניה, שווייץ, דנמרק, נורווגיה. בשוודיה הדרגה נקראת överste, בפינלנד היא נקראת eversti, ובאיסלנד היא נקראת ofursti. בהולנד הדרגה overste משמשת כמילה נרדפת עבור לוטננט קולונל.
גרמניה

אוברסט היא הדרגה הגבוהה ביותר של קציני המטה בצבא הגרמני (הר), ובחיל האוויר הגרמני (הלופטוואפה).
גרמניה > דרגה

הדרגה מדורגת בנאט"ו כOF-5, והיא שוות ערך לקולונל בצבאות בריטניה וארצות הברית.
המקבילות של הדרגה הן:
אוברסטארצט, אוברסט-אפוטקר, אוברסט-וטרינר בשירות הרפואי של הבונדסוור.
קפיטן צור זה ופלוטנארצט בדויטשה מרינה.
על דרגות הכתף (צבא היבשה, חיל האוויר) יש שלושה כוכבי כסף בין שני עלי אלון.
| צבא היבשה | חיל האוויר |
| --- | --- |
 אוברסט (קציני המטה הכללי)  אוברסט (יחידות הלוגיסטיקה)  אוברסט (יחידות מילואים חיל הרגלים הממונע) :  אוברסט (מדי שדה)  אוברסט (מדי הסוואה)
היסטוריה

אוברסט היא מילה בגרמנית, המגדירה את הדרגה הצבאית של קולונל או מפקד טייסת. "אוברסט" מתורגם כ"המנהיג" או "העליון".
כשם משפחה, אוברסט הוא שם נפוץ בדרום מערב גרמניה, באזור המכונה היער השחור. השם נפוץ גם בקנטונים בצפון-מרכז שווייץ (ארגאו וציריך), אולם הגרסה השווייצרית של אוברסט מאויתת כאובריסט. השם הופיע לראשונה במאה השלוש עשרה באזור הגבול הגרמני-שווייצרי, והצורות המוקדמות היו Zoberist וOberist. השם מתייחס ל"שבט שחי הגבוה ביותר על ההר" או "המשפחה שגרה הכי גבוה בכפר".
אוברסט מתורגם כמו "בכיר" או "העליון", ומקורותיו הוא מימי הביניים אז הוחזקה הדרגה על ידי אציל שפיקד על מספר חיילים גדול, והדרגה קולונל-גנרל ניתנה למפקד הראשי בשדה הקרב שלו היו כפופים מספר קולונלים.
השימוש המודרני בדרגה התחיל בסוף המאה ה-16 שעה שיחידות צבא התחילו להתארגן כרגימנטים ועם המעבר מצבאות שכירי חרב לצבאות לאומיים קולונל היה דרגה שניתנה לאציל שרכש את הפיקוד על רגימנט מהמפקד הקודם והוא בתורו ימכור את המינוי לסגנו לאציל אחר שיחזיק את הדרגה סגן-אוברסט, מה שהוביל להיווצרות הדרגה אוברסט-לוטננט. הדירוג של אוברסט הוא שווה ערך לזה של הקולונל בצבאות דוברי אנגלית, למרות שהמשמעות המדויקת של "אוברסט" היא "עליון", כלומר קצין השדה הבכיר ביותר מתחת לגנרלים.
אוברסט היה בשימוש צבאות גרמניה ואוסטריה במהלך שתי מלחמות העולם. אוברסט שימש גם כקידומת של דרגת אוברסט-גרופנפיהרר. דרגת אס אס שטנדרטנפיהרר הייתה שוות ערך לאוברסט. קולונל גנרל במהלך מלחמות העולם נקרא גנרל-אוברסט, אם כי התרגום המדויק הוא "העליון הכללי", מכיוון שדרך כלל זו הייתה הדרגה הגבוהה ביותר בימי שלום.
התרבות הפופולרית

דרגת אוברסט ידועה בקולנוע האמריקאי, לאחר שהופיעה בכמה סרטים פופולריים (כגון הבריחה הגדולה, סטלאג 17, הנשר נחת, המלחמה של הארט, שודדי התיבה האבודה, מת לחיות 4.0) בהשתתפות דמויות המחזיקות בדרגה.
גלריה

| 0 | 1 | 2 | 3 | 4 | 5 |
| --- | --- | --- | --- | --- | --- |
| דרגות כתף (פאנצרגרנדיר)  | דרגות כתף (כוחות הפאנצר) | תג שרוול | דרגות כתף (לופטוואפה) | טלאי צווארון (לופטוואפה) |  תג שרוול (לופטוואפה) |
| 0 | 1 | 2 |
| --- | --- | --- |
| דרגה זוטרה: אוברסט-לויטננט |   דרגות הבונדסוור  אוברסט | דרגה בכירה: בריגדגנרל |
נבחרת קניה בכדורסל

| --- | --- |
קניה
 מידע כללי
 התאחדות:  KBF
 הצטרפות:  1965
 השתייכות:  פיב"א אפריקה
 דירוג פיב"א (26 בנובמבר 2024):  94       ‎-1‏
  - ניקוד פיב"א:  96.9
 מאמן:  רוני אווינו
 
 אליפות אפריקה בכדורסל
 הופעות:  4 (הראשונה ב-1985)
 ההישג הטוב:  מקום רביעי (1993)
 
נבחרת קניה בכדורסל היא נבחרת הכדורסל הלאומית של קניה. הדירוג הנוכחי של נבחרת קניה ברשימת הדירוג של פיב"א לנבחרות גברים, הוא המקום ה-94 בעולם, נכון ל-26 בנובמבר 2024, ירידה של מקום אחד לעומת דירוג קודם.
הישג השיא של הנבחרת הוא המקום הרביעי באליפות אפריקה בכדורסל, שאותה אירחה בשנת 1993.

מאז הישג זה, לא השתתפה הנבחרת באליפות אפריקה או בכל טורניר משמעותי אחר.

נבחרת קניה מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
תוניסיה 1965: לא השתתפה
מרוקו 1968: לא השתתפה
מצרים 1970: לא השתתפה
סנגל 1972: לא השתתפה
הרפובליקה המרכז אפריקאית 1974: לא השתתפה
מצרים 1975: לא השתתפה
סנגל 1978: לא השתתפה
מרוקו 1980: לא השתתפה
סומליה 1981: לא השתתפה
מצרים 1983: לא השתתפה
| חוף השנהב 1985 | מקום 12 | 6 | 0 | 6 |
תוניסיה 1987: לא השתתפה
| אנגולה 1989 | מקום 11 | 4 | 0 | 4 |
מצרים 1992: לא השתתפה
| קניה 1993 | מקום רביעי | 5 | 1 | 4 |
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
אלג'יריה 2005: לא השתתפה
אנגולה 2007: לא השתתפה
לוב 2009: לא השתתפה
מדגסקר 2011: לא העפילה
חוף השנהב 2013: לא העפילה
תוניסיה 2015: לא העפילה
תוניסיה סנגל 2017: לא העפילה
| רואנדה 2021 | מקום תשיעי | 4 | 1 | 3 |
אנגולה 2025: לא העפילה
| סך הכל | 4 הופעות | 19 | 2 | 17 |
הערות שוליים

↑  דירוג לנבחרות לאומיות גברים באתר פיב"א
נבחרת גינאה בכדורסל

| --- | --- |
גינאה
 מידע כללי
 התאחדות:  התאחדות הכדורסל של גינאה
 הצטרפות:  1962
 השתייכות:  פיב"א אפריקה
 דירוג פיב"א (26 בנובמבר 2024):  74       ‎-1‏
  - ניקוד פיב"א:  125.6
 guineebasketball.com
 
 אליפות אפריקה בכדורסל
 הופעות:  6 (הראשונה ב-1962)
 ההישג הטוב:  מקום רביעי (1962)
 
נבחרת גינאה בכדורסל היא נבחרת הכדורסל הלאומית של גינאה. הדירוג הנוכחי של נבחרת גינאה ברשימת הדירוג של פיב"א לנבחרות גברים, הוא המקום ה-74 בעולם, נכון ל-26 בנובמבר 2024, ירידה של מקום אחד לעומת דירוג קודם..
נבחרת גינאה השתתפה 5 פעמים באליפות אפריקה בכדורסל והישג השיא שלה הוא המקום הרביעי באליפות אפריקה הראשונה שנערכה בשנת 1962.

נבחרת גינאה מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| מצרים 1962 | מקום רביעי | 4 | 1 | 3 |
מרוקו 1964: לא השתתפה
תוניסיה 1965: לא השתתפה
מרוקו 1968: לא השתתפה
מצרים 1970: לא השתתפה
סנגל 1972: לא השתתפה
הרפובליקה המרכז אפריקאית 1974: לא השתתפה
מצרים 1975: לא השתתפה
סנגל 1978: לא השתתפה
| מרוקו 1980 | מקום עשירי | 5 | 0 | 5 |
סומליה 1981: לא השתתפה
| מצרים 1983 | מקום עשירי | 5 | 0 | 5 |
| חוף השנהב 1985 | מקום 11 | 6 | 1 | 5 |
תוניסיה 1987: לא השתתפה
אנגולה 1989: לא השתתפה
מצרים 1992: לא השתתפה
קניה 1993: לא השתתפה
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
אלג'יריה 2005: לא השתתפה
אנגולה 2007: לא השתתפה
לוב 2009: לא השתתפה
מדגסקר 2011: לא השתתפה
חוף השנהב 2013: לא השתתפה
תוניסיה 2015: לא העפילה
| תוניסיה סנגל 2017 | מקום 16 | 3 | 0 | 3 |
| רואנדה 2021 | מקום שמיני | 5 | 2 | 3 |
| אנגולה 2025 | העפילה |  |  |  |
| סך הכל | 6 הופעות | 28 | 4 | 24 |
הערות שוליים

↑  דירוג לנבחרות לאומיות גברים באתר פיב"א
אינגוסטראך

| --- | --- |

 נתונים כלליים
 תקופת הפעילות:  1947–הווה (כ־78 שנים) 
 מיקום המטה:  מוסקבה 
 ענפי תעשייה:  ביטוח 
 הכנסות:  77,818,945,000 רובל רוסי (נכון ל־2017) 
 רווח:  6,575,563,000 רובל רוסי (נכון ל־2018) 
 הון עצמי:  68,574,573,000 רובל רוסי (נכון ל־2018) 
  
 www.ingos.ru
 
Ingosstrakh old Logo
אינגוסטראך (ברוסית: Ингосстрах) הוא שמה של חברת ביטוח רוסית, אחת מהגדולות בתחומה במדינה. בעבר בבעלות האוליגרך אולג דריפסקה באמצעותחברת האלמנט הבסיסי.
החברה הוקמה ב-16 בנובמבר 1947 בתור המינהל לביטוח חוץ ממלכתי (Главного управления иностранного страхования СССР, כשאינגוסטראך מהווה ראשי התיבות של שמה המלא ברוסית) ופעלה כמחלקה ממשלתית לביטוח. בשנת 1972 אורגנה מחדש כחברת ביטוח ממשלתית. בשנת 1992 הופרטה.
מאז התפרקות ברית המועצות מהווה לחברת מניות ציבורית הנסחרת בבורסת מוסקבה.